Zmanjšanje odobritev plačil in odobritev za prevzem obveznosti v skladu s posodobljenimi napovedmi odhodkov in posodobljenimi prihodki (iz lastnih sredstev in glob)

Spremembe izkaza prihodkov in odhodkov po oddelkih so na voljo na portalu EUR-Lex ( http://eur-lex.europa.eu/budget/www/index-sl.htm ). Temu dokumentu je za ponazoritev priložena angleška različica sprememb kot priloga v proračunskem formatu.

Komisija predlaga, da se odobritve plačil za nekatere proračunske vrstice prilagodijo in se na ta način bolje uskladijo z najnovejšimi ocenami potreb, ter izhaja iz predpostavke, da bosta Evropski parlament in Svet sprejela prerazporeditev odobritev plačil med proračunskimi vrsticami, ki jih je Komisija predlagala posamično v t.i. „globalni prerazporeditvi“ (DEC 20/2017).

–vključiti v proračun EU globe, ki jih določi Komisija, za katere so bila izčrpana vsa pravna sredstva in ki postanejo v letu 2017 dokončne, pri čemer se ustrezno zmanjšajo prispevki iz lastnih sredstev držav članic v proračun EU.

–popraviti napoved tradicionalnih lastnih sredstev (tj. carin in prelevmanov na sladkor), davka na dodano vrednost (DDV) in osnov za bruto nacionalni dohodek (BND) ter vključiti ustrezne popravke za Združeno kraljestvo in njihovo financiranje v proračun, kar vpliva na porazdelitev prispevkov lastnih sredstev držav članic v proračun EU;

–potem ko se upoštevajo predlagane prerazporeditve v takoimenovani „globalni prerazporeditvi“ (DEC 20/2017), zmanjšati višino odobritev plačil v proračunskih vrsticah, večinoma za podrazdelek 1b Ekonomska, socialna in teritorialna kohezija, razdelek 2 Trajnostna rast: naravni viri, razdelek 3 Varnost in državljanstvo ter razdelek 4 Evropa v svetu;

Skupno zmanjšanje odobritev plačil (za 7 719,7 milijona EUR), ki se zahteva v tem PSP, se v glavnem nanaša na podrazdelek 1b in v manjši meri na razdelke 2, 3 in 4 ter na Solidarnostni sklad Evropske unije (EUSF).

2.1 Podrazdelek 1b – Ekonomska, socialna in teritorialna kohezija

Komisija predlaga zmanjšanje odobritev plačil za 5,9 milijarde EUR za evropske strukturne in investicijske sklade (skladi ESI) v podrazdelku 1b. To zmanjšanje je posledica posodobljenih napovedi, ki kažejo nižje potrebe po plačilih za programsko obdobje 2014–2020 od prvotno načrtovanih v proračunu za leto 2017.





Vsi operativni programi za to obdobje so bili sprejeti pred koncem leta 2015. Vendar bo splošna raven vmesnih plačil za te programe v letu 2017 nižja od prvotno načrtovane v proračunu, kot so potrdile zadnje napovedi držav članic (julij 2017), ki so se zmanjšale za približno 6 milijard EUR (–16 %) glede na napovedi iz januarja 2017. Analiza napovedi držav članic, ki jo je opravila Komisija, vključuje tudi prilagoditve glede na ponavljajoče se pretekle previsoke ocene.

Te prilagoditve so bile opravljene s preudarnim pristopom in ob upoštevanju stalne stopnje napak v napovedih držav članic, ugotovljene v zadnjih letih. Poleg tega so se upoštevali dodatni elementi, kot sta pomanjkanje regulativnih spodbud za pospešitev vlaganja zahtevkov zaradi ohlapnejših pravil o samodejnem prenehanju obveznosti (nizek pritisk N+3) ter ponovitev običajnega zaostanka zahtevkov za plačila, ki pridejo prepozno, da bi bili plačani v zadevnem letu.

Pri operativnih programih za obdobje 2014–2020 se še naprej ugotavljajo zamude pri izvajanju. Večinoma so posledica dolgotrajnih postopkov imenovanja nacionalnih organov (Komisiji je treba sporočiti še imenovanja za 62 operativnih programov ali 11 % vseh programov), ki potekajo počasneje od pričakovanj v smislu prejetih zahtevkov za vmesna plačila, kljub sporočenemu napredku pri izbiri projektov na terenu.

Zmanjšanje odobritev plačil se predlaga za naslednje proračunske člene in postavke.

Proračunska vrstica Postavka Odobritve plačil 04 02 60 Evropski socialni sklad (ESS) – Manj razvite regije – Naložbe za rast in delovna mesta –667 462 307 04 02 61 Evropski socialni sklad – Regije v prehodu – Naložbe za rast in delovna mesta –148 720 085 04 02 62 Evropski socialni sklad – Bolj razvite regije – Naložbe za rast in delovna mesta –333 817 608 13 03 60 Evropski sklad za regionalni razvoj (ESRR) – Manj razvite regije – Naložbe za rast in delovna mesta –3 441 410 203 13 03 61 Evropski sklad za regionalni razvoj (ESRR) – Regije v prehodu – Naložbe za rast in delovna mesta –491 788 711 13 03 62 Evropski sklad za regionalni razvoj (ESRR) – Bolj razvite regije – Naložbe za rast in delovna mesta –510 253 467 13 03 64 01 Evropski sklad za regionalni razvoj (ESRR) – Evropsko teritorialno sodelovanje –257 368 301 13 05 03 01 Zaključek komponente čezmejnega sodelovanja – Prispevek iz podrazdelka 1b –15 422 489 13 05 63 01 Čezmejno sodelovanje – Prispevek iz razdelka 1b –21 988 054 22 04 52 Čezmejno sodelovanje – Prispevek iz razdelka 1b (Regionalna politika) –2 512 986 Skupaj –5 890 744 211

Komisija je večkrat poudarila to vprašanje in izrazila pripravljenost pomagati državam članicam pri hitrejšem izvajanju. Julija so bili državam članicam poslani dopisi, ki so jih podpisali štirje komisarji, v katerih so jih opozorili na zaskrbljujoče nizko stopnjo izvajanja ter jih pozvali, naj nemudoma odpravijo ozka grla.

2.2 Razdelek 2 – Trajnostna rast: Naravni viri

2.2.1 Evropski kmetijski sklad za razvoj podeželja (EKSRP)

Odobritve plačil, ki so na voljo za proračunsko postavko 05 04 05 01, so bile prvotno namenjene za zaključna plačila programov EKSRP 2007–2013. Vendar je bila večina teh programov zaključenih in plačanih konec leta 2016, ker so bile v letu 2016 v ta namen dane na voljo dodatne odobritve plačil, in sicer iz prerazporeditve ob koncu leta in iz proračunske vrstice EKSRP 2014–2020. Posledično so potrebe po zaključnih plačilih v letu 2017 nižje in znesek v višini 780 milijonov EUR se lahko sprosti.

Poleg ukinitve nekaterih ukrepov se predlaga tudi znižanje odobritev za prevzem obveznosti v višini 1,5 milijona EUR za proračunsko vrstico 05 04 60 02.

Proračunska vrstica Postavka Odobritve za prevzem obveznosti Odobritve plačil 05 04 05 01 Programi za razvoj podeželja – –780 000 000 05 04 60 02 Operativna tehnična pomoč –1 500 000 – Skupaj –1 500 000 –780 000 000

2.2.2 Obvezni prispevki za regionalne organizacije za upravljanje ribištva, druge mednarodne organizacije in sporazume o trajnostnem ribolovu

Na podlagi posodobljene analize poteka pogajanj o sporazumih o partnerstvu na področju trajnostnega ribištva se lahko iz rezerv (proračunski člen 40 02 41) sprosti 11,2 milijona EUR v odobritvah za prevzem obveznosti in 10,4 milijona EUR v odobritvah plačil. Poleg tega se lahko sprosti 0,2 milijona EUR v odobritvah za prevzem obveznosti in v odobritvah plačil iz obveznih prispevkov za mednarodne organe, dejavne na področju pomorstva in ribištva (proračunski člen 11 03 02).

Proračunska vrstica Postavka Odobritve za prevzem obveznosti Odobritve plačil 11 03 02 Spodbujanje trajnostnega razvoja za upravljanje ribištva in gospodarjenja z morjem v skladu s cilji skupne ribiške politike (obvezni prispevki mednarodnim organom) –207 268 –207 268 40 02 41 Diferencirana sredstva (Rezerva za proračunski člen 11 03 01 – Vzpostavitev okvira za upravljanje ribolovnih dejavnosti, ki jih izvajajo ribiška plovila Unije v vodah tretjih držav) –11 166 522 –10 361 522 Skupaj –11 373 790 –10 568 790

2.2.3 Evropski kmetijski jamstveni sklad (EKJS)

Poleg preklica nekaterih ukrepov se predlaga zmanjšanje odobritev za prevzem obveznosti in odobritev plačil v proračunski postavki 05 01 04 01 in proračunskem členu 05 08 09.